



A Bűnbocsánat szentségének 5 pontja:





A GYÓNTATÓSZÉKBEN:

 

1.	GONDOLKOZZ! (Vizsgáld meg lelkiismeretedet)
Ima: Szentlélek Úristen, add kegyelmedet, hogy bűneimet felismerjem, szívből megbánjam, és őszintén meggyónjam! Ámen!
Lelkiismeretvizsgálat:
L parancs: Isten szeretetéről megfeledkeztem, nem imádkoztam. Sok mindent fontosabbnak tartottam Istennél.
2.	parancs: Isten nevét hanyagul, fölöslegesen mondtam ki.
Fölöslegesen esküdöztem, átkozódtam, káromkodtam.
3.	parancs: Nem voltam vasárnap szentmisén. - A szentmisén nem
figyeltem, beszélgettem, nevetgéltem.
4. parancs: Szüleimnek nem engedelmeskedtem, visszafeleseltem.
5. parancs: Verekedtem, nem vigyáztam sem a más, sem a saját
egészségemre, testi épségemre. Másokat megbántottam, kicsúfoltam.
6.	parancs: Ártottam lelkem tisztaságának. Szemérmetlen dolgokat
néztem, hallgattam, beszéltem, cselekedtem.
7.	parancs: Elvettem másoktól a tulajdonukat, kárt okoztam, loptam,
csaltam.
8.	parancs: Hazudtam, letagadtam az igazat. Olyat fogtam másra, ami
nem igaz, árulkodtam.
9-10. parancs: Irigykedtem, elégedetlen és önző voltam, elkívántam a másét.
2.	BÁND MEG! (őszintén minden bűnödet)
Milyen lettél a bűneid által? Csaló? Hazudozó? Nemtörődöm? Mit bánsz meg? Miért bánod meg a bűneidet?
3.	HATÁROZD EL! (hogy kerülöd a bűnt)
Most döntsd el, hogy többé nem választod a rosszat. Kérd Jézust, hogy segítsen neked elhatározásodban.
4.	MONDD EL! (Valld be bűneidet Isten papjának a szentgyónásban)
Ő Jézust képviseli, és általa Jézus adja neked a megbocsátást.
5. VÉGEZD EL! (az elégtételt, tedd jóvá a kárt!)


1. Letérdelsz, keresztet vetsz, és köszönsz: Dicsértessék a Jézus
Krisztus!
2. Bevezető ima: Gyónom a mindenható Istennek, és neked lelki atyám,
hogy ez az első gyónásom. Életemben ezeket a bűnöket követtem el
3. Mondd el bűneidet egyszerűen, félelem nélkül. Mondd el, ha valamit
sokszor tettél, vagy ha valamit csak egyszer.
4. Figyelj a papra, aki ad néhány jó tanácsot. Arra is figyelj, milyen
elégtételt javasol.
5. Mondd el a bánatimát: Teljes szívemből bánom minden bűnömet, 
	mert azokkal a jó Istent megbántottam. Erősen fogadom, hogy a
      jóra törekszem,  és a bűnt elkerülöm!
6. A feloldozás után adj hálát Isten jóságáért, menj ki a gyóntatószékből
és hamar végezd el az elégtételt!



ELSŐGYÓNÁSRA KÉSZÜLŐK ESTI IMÁDSÁGA
Uram, Jézusom! Te olyan sok embernek segítettél tanításoddal, 
gyógyításoddal. 
Kérlek, hogy segíts nekem is megmaradni szeretetedben, és erősíts meg, 
hogy mindig a jót keressem. 
Bánom, hogy tanításodra nem mindig figyeltem, és bűneimmel 
megzavartam kapcsolatunkat. Kérem, bocsáss meg nekem! Ígérem, 
hogy ezentúl a jóra törekszem, a bűnt elkerülöm, és mindent megteszek, 
hogy hűséges tanítványod legyek. Szeretlek Jézusom, mert olyan jó 
vagy hozzám, és minden emberhez, és mindig megbocsátasz. 
Áldj meg engem, és segíts, hogy jóságodat jósággal és szeretettel 
viszonozzam, és így készüljek az első gyónásomra.
Ámen
